FECIOARA MAICA MARIA Fecioară Maica Maria, Stăpînă Împărăteasă, Pe tine te fericim Curată fiică din Adam, parfum de floare-aleasă, Pe tine te fericim Aleasă fiică de-mpărat, fecioară nenuntită, Pe tine te fericim Smerenia te-a ridicat şi te-a făcut slăvită, Pe tine te fericim Mai sus de ceruri te-ai suit prin naşterea străină, Pe tine te fericim Pe heruvimi i-ai covîrşit în cinste şi-n lumină, Pe tine te fericim Şi serafimii-n zborul lor, la slava ta cu dor privesc, Pe tine te fericim Arhanghelii şi ceata lor, de frumuseţea ta doresc, Pe tine te fericim Cîntarea heruvimilor spre tine se îndreaptă, Pe tine te fericim Iar ceata serafimilor în ode se desfată, Pe tine te fericim Arhanghelii neîncetat, cu toate oştile cereşti, Pe tine te fericim În dorul lor nesăturat, din laudă nu se opresc, Pe tine te fericim Eşti bucuria cetelor de îngeri, laudată, Pe tine te fericim Eşti pacea şi sfinţitul dor a sfinţilor, Curată, Pe tine te fericim Eşti mîngîierea tuturor ce ţie se închină, Pe tine te fericim Eşti Maica ortodocşilor şi-a lor nadejde bună, Pe tine te fericim 1 A rînduielilor cereşti, Stăpînă mult cîntată, Pe tine te fericim Esti şi a celor pămînteşti scăpare-ntemeiată, Pe tine te fericim Din aurorile cereşti, făcile luminată, Pe tine te fericim Şi nouă ne împărtăşeşti lumina cea curată, Pe tine te fericim Potir sfinţit ce dăruieşti izvor de nemurire; Pe tine te fericim Adapă-ne pe noi, cei reci, cu veşnica-ţi iubire, Pe tine te fericim Şi ne hrăneşte neîncetat cu Pîinea de viaţă, Pe tine te fericim Ce dintru tine s-a luat, Fecioară preacurată, Pe tine te fericim O, Maica fară de păcat, balsam de mîngîiere Pe tine te fericim Ne fii celor ce-am apucat cărarea spre-nviere, Pe tine te fericim Fecioară Maica, te avem liman de mîntuire, Pe tine te fericim Şi bucurie şi îndemn şi cale de suire, Pe tine te fericim Bucură-te, roză de mai şi floarea curăţiei, Pe tine te fericim Bucură-te sfinţite Rai, sălaşul fecioriei, Pe tine te fericim Mireasa sfîntă, al tău dor ne umple de iubire, Pe tine te fericim Şi ni se face tuturor urcuş spre-mpărăţie, Pe tine te fericim Şi cu căldură te rugăm, Stăpînă prea sfinţită, Pe tine te fericim Păzeşte-ne, te implorăm, de-a celui rău ispită, Pe tine te fericim 2 Ne apără şi te fă zid şi turn de apărare, Pe tine te fericim Ca să-ţi aducem ca prinos a noastră mulţumire, Pe tine te fericim Şi-mpărăţia lui Hristos ne-o dă ca moştenire, Pe tine te fericim Ca să-ţi aducem ca prinos a noastră mulţumire, Pe tine te fericim Şi să-ţi cîntăm neîncetat cîntarea ta-n vecie, Pe tine te fericim Cuvine-se cu-adevărat să te slăvim, Marie! Pe tine te fericim 3 